தமிழ்நாட்டிலுள்ள பழங்கோவில்களைக் கணக்கெடுத்தால் அவற்றின் இருப்பிடத்தை நோக்குங்கால் இந்த உண்மை விளங்கும். இது ஒரு வகைப் பாதுகாப்பு (socio economic security) ஆகும். அதனால் தான் இக்கோவில் ஊர்கள் ஓராயிரம் (1,000) ஆண்டுகளாக இன்றளவும் மனித நாகரீகத்தைத் தாங்கி நிலைத்து நிற்கின்றன. அரசர்களின் நிருவாகத் தலைநகரங்கள் ஆளும் அரச குடும்பம் .ஒழிந்ததும் பாழ்பட் டு சிறு கிராமமாக இருப்பதை இன்றும் காண்கிறோம். அதேபோல வணிகர்கள் குழுமுகின்ற நகரங்கள் அவ்வணிகர் வரவு நின்றதும் மக்கள் போக்குவரத்து குறைந்து அவையும் சிற்றூர்களாக ஆகிவிட்டதையும் காணமுடிகிறது. இப்படி ஒரு தலைவிதி மட்டும் கோவில் ஊர்களுக்கும் நகரங்களுக்கும் நிகழாமை எதனால் என்றால் ஆற்றின் அண்டிய அமைப்பு தான் காரணம் எனலாம். ஆறுகள் ஊருக்கு வாழ்வூட்டின. காஞ்சியில் பல்லவர் ஆட்சி ஒழிந்தாலும் வேகவதி ஆற்றை சார்ந்து கோவில்கள் இருந்ததால் காஞ்சிபுரம் சிறு கிராமமாக ஆகாமல் தப்பியது.